কাতার
কাতার পারস্য উপসাগরের একটি দেশ। এটি আরব উপদ্বীপের পূর্ব উপকূল থেকে উত্তর দিকে প্রসারিত কাতার উপদ্বীপে অবস্থিত। কাতারের দক্ষিণে সৌদি আরব, এবং এর পশ্চিমে দ্বীপরাষ্ট্র বাহরাইন অবস্থিত। আরব উপদ্বীপের মত কাতারও একটি উত্তপ্ত ও শুষ্ক মরু এলাকা। এখানে ভূ-পৃষ্ঠস্থ কোন জলাশয় নেই এবং প্রাণী ও উদ্ভিদের সংখ্যাও যৎসামান্য। বেশির ভাগ লোক শহরে, বিশেষত রাজধানী দোহা শহরে বাস করে। দেশটিতে খনিজ তেল ও প্রাকৃতিক গ্যাসের বড় মজুদ আছে। এই প্রাকৃতিক সম্পদের কারণে দেশটির অর্থনীতি অত্যন্ত সমৃদ্ধ। ১৯শ শতকের শেষভাগ থেকে আল-থানি গোত্রের লোকেরা কাতার অঞ্চলটিকে একটি আমিরাত হিসেবে শাসন করে আসছে। বিংশ শতাব্দীর শুরুর দিকে দেশটি ব্রিটিশ শাসনের অধীনে আসে। ১৯৭১ সালে এটি পূর্ণ স্বাধীনতা লাভ করে। বিংশ শতাব্দীর মধ্যভাগ পর্যন্তও এটি একটি তুলনামূলকভাবে দরিদ্র দেশ ছিল। ঐ সময় দেশটিতে পেট্রোলিয়ামের মজুদ আবিষ্কৃত হয় এবং এগুলি উত্তোলন শুরু হয়। বর্তমানে মাথাপিছু আয়ের হিসেবে কাতার বিশ্বের সবচেয়ে ধনী দেশগুলির একটি।
তাতারস্তান
১৯৯০ এর ৩০ আগস্ট,তাতার সোভিয়েত সমাজতান্ত্রিক প্রজাতন্ত্র তার সার্বভৌমত্ব ঘোষণা করে এবং ১৯৯২ সালে তাতারস্তানের নতুন সংবিধানের ওপর গণভোট অনুষ্ঠিত হয়, এবং ৬২ শতাংশ সংবিধানের পক্ষে ভোট দেয়ন। ১৯৯২ সালের সংবিধানে, তাতারস্তানকে একটি সার্বভৌম রাষ্ট্র হিসেবে সংজ্ঞায়িত করা হয়। তবে গণভোট এবং সংবিধান রাশিয়ান সাংবিধানিক আদালত দ্বারা অসাংবিধানিক ঘোষণা করা হয়। ২০০২ সালে উপস্থাপিত আর্টিকেল ১ এবং ৩ এর দ্বারা তাতারস্তানকে রাশিয়ান ফেডারেশনের একটি অংশ হিসাবে সংজ্ঞায়িত করা হয়।